## PASIŪLYMŲ VERTINIMO TVARKA ir kriterijai

1. **PASIŪLYMŲ VERTINIMAS**

Šioje pirkimo dokumentų dalyje pateikiami kainos ir kokybės vertinimo kriterijai, jų subkriterijai, lyginamieji svoriai, formulės, pagal kurias bus skaičiuojamas pasiūlymų ekonominis naudingumas.

1. **PASIŪLYMŲ PATIKRINIMAS IR ĮVERTINIMAS**

Vertindama pasiūlymus PO patikrins, ar:

1. Nepateikiama daugiau kaip vieno ar alternatyvaus pasiūlymo;
2. Pasiūlymo galiojimo terminas nėra trumpesnis nei prašoma;
3. Pasiūlymas atitinka pateikimo reikalavimus, nustatytus pirkimo sąlygų X priede *Pavadinimas*, Sąlygų Y punkte ir kitus pasiūlymo pateikimo reikalavimus.
4. Pasiūlyme nėra techninių klaidų bei aritmetinių Kainos apskaičiavimo klaidų – tokiu atveju Dalyvis turės per nustatytą laiką jas ištaisyti.
5. Pasiūlymas pateiktas visa reikalaujama jo apimtimi;
6. Pasiūlyta kaina nėra per didelė ir nepriimtina PO. Laikoma, kad pasiūlyta kaina yra per didelė ir nepriimtina, jeigu ji viršija X Eur.
7. Pasiūlyme nenurodyta neįprastai maža kaina. Tiekėjas pasiūlęs neįprastai mažą kainą turės per nustatytą laiką jį pagrįsti;
8. Pasiūlymas atitinka sąlygas, yra pagrįstas ir įgyvendinamas;
9. pateiktas tinkamas pasiūlymo galiojimo užtikrinimas;

Nustačius, kad Tiekėjo pasiūlymas netenkina bent vieno iš aukščiau nurodytų atitinkamų kriterijų, ir, aukščiau nurodytais atvejais, kai Tiekėjas per PO nustatytą terminą neištaisys pasiūlymo atitinkamų trūkumų ar nepaaiškins jų, tokio Tiekėjo pasiūlymą PO atmes. PO Tiekėjui pateiks pasiūlymo atmetimo priežastis.

Nustačiusi, kad Tiekėjų pasiūlymai atitinka II skyriuje nurodytus reikalavimus, PO vertins pasiūlymus ir pasirinks ekonomiškai naudingiausią pasiūlymą pagal kainos ir kokybės santykį pagal 1 lentelėje nurodytus kriterijus ir jų subkriterijus. Galutinių pasiūlymų vertinimas apvalinamas iki dviejų skaičių po kablelio.

1. **Vertinimo kriterijai**

1 lentelė. Pasiūlymų vertinimo kriterijai

|  |  |  |  |  |
| --- | --- | --- | --- | --- |
|  | **Vertinimo kriterijai ir jų subkriterijai** | | **Kriterijaus/ subkriterijaus lyginamasis svoris ekonominio naudingumo įvertinime** | |
| **1.** | **Pirmas kriterijus** | **Kaina (C)** | **X=** | **70** |
| Tiekėjas, pasiūlęs mažiausią kainą, gauna maksimalų įvertinimą. Kitų tiekėjų įvertinimai apskaičiuojami proporcingai (2 formulė). | |  | |
| **2.** | **Antras kriterijus** (T1) | *Tiekėjo specialistų patirtis* | **Y1=** | **30** |
| Vertinama tiekėjo sutarčiai paskirtų specialistų kvalifikacija ir patirtis pagal 1 subkriterijų – patirtį (metais) ir 2 subkriterijų – įvykdytų sutarčių kiekį (vienetais). Kriterijaus balai apskaičiuojami pagal 4 ir 5 formules. | |  | |
| *Tiekėjas turi pateikti su pasiūlymu šiuos dokumentus* | Kriterijui įvertinti tiekėjas turi pateikti siūlomų specialistų gyvenimo aprašymus (CV), nurodant sutarčių vertes ir skaičių. |
|  | ***T1 kriterijaus subkriterijai:*** | |  |  |
| **2.1.** | **P1** | *Tiekėjo specialistų patirtis (metais)* | **L1=** | **60** |
| Vertinama tiekėjo siūlomų sutartį vykdysiančių projekto vadovų patirtis (metais).  Kuo tiekėjo pasiūlytas specialistas turi ilgesnę patirtį metais vykdydamas projekto vadovo funkcijas, tuo daugiau balų jam suteikiama pagal 5 formulę. Aukščiausias balas skiriamas to tiekėjo pasiūlymui, kuris siūlo geriausią reikšmę, kitiems balai skiriami proporcingai žemesni. Tiekėjas, pasiūlęs specialistą su 10 metų patirtimi ar ilgesne patirtimi gaus aukščiausią balą, t.y. į įvertinimo formulę bus įrašomas 10 metų laikotarpis, neatsižvelgiant į tai, kad siūlomas darbuotojas turi ilgesnę nei 10 metų patirtį. | |  | |
| **2.2.** | **P2** | *Tiekėjo specialistų patirtis vykdant panašaus pobūdžio sutartis (sutarčių skaičius)* | **L2=** | **40** |
| Vertinama tiekėjo sutarčiai paskirtų projekto vadovų patirtis vykdant panašaus pobūdžio sutartis per paskutinius 5 metus, t.y. sutartis, kurių vertė lygi arba didesnė už XX Eur (PO turėtų paskaičiuoti tikslią sumą, kuri būtų lygi 0,3/0,5/0,7 pirkimo objekto vertės, priklausomai nuo sudaromos sutarties dydžio), o sutarties dalykas – PO įrašo pagal vykdomo pirkimo objektą.  Vertinamos tos sutartys, kuriose asmenys atliko projekto vadovo funkcijas.  Kuo tiekėjo siūlomi sutartį vykdysiantys specialistai yra įvykdę daugiau panašaus pobūdžio sutarčių per paskutinius 5 metus, tuo daugiau balų jam suteikiama pagal 5 formulę. Aukščiausias balas skiriamas to tiekėjo pasiūlymui, kuris siūlo geriausią reikšmę (daugiausia įvykdytų panašaus pobūdžio sutarčių), kitiems balai skiriami proporcingai žemesni. | |  | |

3. Kiekvieno dalyvio pasiūlymo ekonominis naudingumas (*S*) apskaičiuojamas sudedant pasiūlymo kainos (*C*) ir kitų kriterijų (T) balus:

*1 formulė*

4. Pasiūlymo kainos (*C*) balai apskaičiuojami mažiausios pasiūlytos kainos (*Cmin*) ir vertinamo pasiūlymo kainos (*Ci*) santykį padauginant iš kainos lyginamojo svorio (*X*):

*3 formulė*

5. Kai kriterijus turi kelis subkriterijus, jo balai (Ti) apskaičiuojami sudėjus subkriterijų balus (Pi) ir padauginus iš kriterijaus lyginamojo svorio (Yi):

*4 formulė*

6. Subkriterijaus (Pi) balai apskaičiuojami vertinamo pasiūlymo subkriterijaus reikšmės (Bi) ir geriausios pasiūlytos to paties subkriterijaus reikšmės (Bmax) santykį padauginant iš vertinamo kriterijaus subkriterijaus lyginamojo svorio (Li):

*5 formulė*

10. Ekonomiškai naudingiausiu bus pripažintas pasiūlymas, surinkęs daugiausiai balų.

1. **Pasiūlymų vertinimas ir eilės sudarymas**

PO įvertins pasiūlymus pagal aukščiau nurodytus ekonominio naudingumo kriterijus ir išrinks ekonomiškai naudingiausią pasiūlymą. Pasiūlymų ekonominio naudingumo mažėjimo tvarka bus sudarytas pasiūlymų eile tiekėjų sąrašas. Jei keleto pasiūlymų ekonominis naudingumas bus vienodas, sudarant tiekėjų sąrašą pirmesnis į jį bus įrašytas tiekėjas, kurio pasiūlymas buvo pateiktas anksčiau. Apie vertinimo rezultatus, sudarytą tiekėjų eilę, sprendimus sudaryti sutartį ir tikslų sutarties sudarymo atidėjimo terminą suinteresuotiems tiekėjams bus pranešta ne vėliau, kaip per 5 (penkias) darbo dienas nuo pasiūlymų vertinimo atlikimo.

Dalyvis, pateikęs ekonomiškai naudingiausią pasiūlymą, bus pakviestas sudaryti Sutartį su PO.

Tuo atveju, jeigu pasiūlymą pateiks tik vienas tiekėjas arba tik vieno tiekėjo pasiūlymas atitiks konkurso sąlygose keliamus reikalavimus, šis tiekėjas bus laikomas laimėjusiu ir jo pasiūlymo vertinimas pagal ekonominio naudingumo kriterijus nebus atliekamas.

Dalyvio pageidavimu, PO jam pateiks laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio tiekėjo pavadinimą, pasiūlytą kainą (išskyrus jos sudėtines dalis), išskyrus tiekėjo nurodytą konfidencialią informaciją.